Neeg Txawv Tebchaw Yuav tau Paub Dabtsi Txog Kev Suav Pejxeem

US Tsab cais Tswj daim av cai meej meej tias kev suav pej xeem yog tsim los suav txhua tus neeg nyob rau hauv teb chaw Mekas, neeg pejxeem thiab tsis yog pejxeem tib si. Nws yuav nug yooj yim txog txhua tus neeg nyob rau hauv koj tsev neeg., xws li hnub nyoog, npe, cev nqaij daim tawv, thiab haiv neeg dab tsi, tab si yuav tsis nug seb koj puas tau yog pej xeem Asmeslikas lost sis yog. Txawm li ntawv, los muaj ntau pawg neeg Es Xias qab teb yeej tseem ntshai koom nrog kev suav pejxeem rau xyoo 2020 yog tias lawv yog neeg thajnam tawg rog los yog neeg tuaj txawv teb chaws tuaj yog cov tsis muaj ntaub ntawv raws cai, muaj ntaub ntawv ntiab xa rov qab, los yog tsis tau yog pej xeem Asmeslikas.

**NCO NTSOOV KOM TXHUA TUS NEEG ESXIA QAB TEB HNUB TUAJ TUAJ TXAWV TEB CHAW TUAJ RAUG SUAV.**

**Nco ntsoov tias koj tej lus teb kev suav pejxeem txhua lo yog lus zais thiab muaj cai ruaj khov tswj.**

* Chaw saib kev suav pejxeem yuav tsis tau kev tso cai pub muab tejneeg cov lus teb qhia rau leej twg, nrog rau tsoom fwv tswj cov neeg tuaj txawv teb chaw tuaj thiab lwm qhov chaw ua hauj hauv teb chaw.
* Chaw saib kev suav pejxeem tsis muaj peev xwm siv koj cov lus teb mus ua lwm yam uas tsis yog kev suav pej xeem.
* Yog ua txaum tej cai no yuav ua rau raug txim poob nyiaj txog $250,000 los yog nyob txim laj cum 5 lub xyoos.

Cov Lusnug Nquag Nug

**DAB TSI YOG QHOV MUAJ FEEM RAU KEV SUAV PEJXEEM XYOO 2020**

$800 billion tsoomfwv pob nyiaj. Kev suav pejxeem yuav txiav tau txim seb yuav muab pob nyiaj no faib mus rau tsev qhia ntawv, chaw kho mob, thiab lwm yam kev pab cuam tseem ceeb – yim coob leej hauv koj lub zej zos koom kev suav pej xeem, koj lub zej zos yuav tau txais pob nyiaj ntau dua. Thaum koj koom nrog kev suav pejxeem, koj pab kom paub tseeb tias koj tsev neeg thiab lub zej zos tau txais kev ncaj ncees nyob rau ntawm tsoom fwv pob nyiaj, kev pab cuam, thiab kev sawv cev ntawm kev nom kev tswv.

**YUAV MUAJ DAB TSI YOG KUV HLA IB KAB LUS NUG?**

Yeej tseem xam koj daim ntawv teb yog koj hla ib los ob kab lus nug, yog tas koj qhia koj npe thiab chaw nyob. Yog hais tias koj hla ntau lo lus nug los yog tsis teb cov lus suav pejxeem li, qhov chaw saib xyuas kev suav pejxeem yuav raws qab tuaj nug ntxiv txog cov lus teb tsis muaj, xws lis hu xov tooj los yog xa ib tug neeg ua hauj lwm nyob hauv chaw loj saib xyuas kev suav pejxeem tuaj ntawm koj tsev. Koj hla cov lus teb tsawg, tsawg dua uas qhov yuav muaj tus neeg tuaj ntawm koj tsev.

**PUAS MUAJ IB LO LUS NUG TXOG SEB PUAS YOG PEJXEEM MESKAS?**

TSI MUAJ. Qhov chaw saib xyuas kev txiav tsim plaub ntug loj hauv teb chaws Meskas Tsis pom zoo pub muaj lo lus nug seb puas yog pejxeem Mekas nyob rau hauv cov lus nug kev suav pejxeem 2020 rau qhov nws tsis ncaj ncees. Qhov chaws saib xyuas kev suav pejxeem twb pib luam cov ntawv suav pejxeem rau xyoo 2020 tsis muaj lo lus nug ntawv.

**TAB TXAWM TSIS MUAJ LO LUS NUG SEB PUAS YOG PEJXEEM MESKAS, LOS KUV YEEJ TSEEM NTSHAI TIAS TSAM KUV YOG DAIM PHIAJ VIM KUV YOG NEEG TXAWV TEB CHAW. KUV YUAV UA LI CAS?**

Cov neeg Esxia hnub tuaj qab teb tsim nyog txhawj xeeb raws li thawj tswj Trump txoj kev tswj fwm yav dhau los. Tshwjxeeb, cov neeg tuaj txawv teb chaws tuaj tsis muaj ntaub ntawv raws cai, muaj ntaub ntawv ntiab tawm teb chaws, los yog tsis tau yog

pejxeem tsim nyog ntshai tias lawv yog daim phiaj. Yog koj poob rau ib nqe muaj no, nco ntsoov tias kev txwv tsis pub nug seb puas yog pejxeem yog ib txoj kev zai tiv thaiv muaj zog, nws yog ib yam nyuaj rau tsoom fwv muab cov neeg tsis tau yog pejxeem los ua daim phiaj. Txoj cai cais meej tias txhua tus, nrog rau tag nrho neeg txawv teb chaws tsis hais tus zoo li cas, yuav tau teb cov lus nug txog kev suav pejxeem kom tiav, thiab teb txhua lo lus nug kom ncaj ncees. Tabsi tseem ceeb tshaj, kev suav pejxeem qhov tseeb tiag tiag yog kom SEAAs muaj peev xwm tau txais txhua yam lawv tsim nyog tau txais

Nqis Tes Uas

Kev raug suav yogi b lub zog loj! Tso npe ua ib tug sawv cev ntawm kev suav pejxeem xyoo 2020 thiab pab kom lawv hnov thiab pom txog tag nrho cov neeg Esxia Asmeslikas. Kawm ntau ntxiv: bit.ly/SEARACCensusPledge

**KOJ YUAV UA LI CAS THIAJ PAUB MEEJ TIAS KOJ RAUG SUAV LAWM?**

1. Teb koj daim ntawv suav pejxeem. Qhia koj tej phooj ywg thiab tsev neeg txog kev suav pejxeem thiab piav qhia tias kev koom nws tseem ceeb heev.
2. Qhia mus rau cov ntsiab lus [**qhia li muaj**](https://www.countusin2020.org/resources) seb thaum twg daim ntawv mam tuaj, yuav teb li cas, muaj hom lus dab tsi pab txawb txhai, thiab ntau ntau ntxiv.
3. Ua hauj lwm rau qhov chaw suav pejxeem ua ib tug neeg ua hauj lwm suav neeg – ua tus neeg mus rau tib neeg tej vaj tse mus suav lawv yog lawv tsis teb cov ntawv suav pejxeem rov qab. Tshawb lus qhia ntau ntxiv [**ntawmno**](https://2020census.gov/en/jobs)**!**

Ua tsaug rau peb cov tau muab kev koom tes cov neeg nyob nkoj SOS-Houston, Tsev neeg Khab Meem nyob Santa Ana, Freedom, Inc., Fresno Center, thiab Lu-Mien Community Services rau nej kev txhawb pab txhais ntaub ntawv. Cov ntsiab lus txhais ua ntaub ntawv Word version pub rub tau (download) thiab kho kom haum rau ntau lub zej zog sib txawv. Yog muaj lus nug ntau ntxiv, nug tau searac@searac.org.